Դիտակ (թերթ, Թիֆլիս)

«Դիտակ», շաբաթաթերթ։ Հրատարակվել է 1906 թվականին Թիֆլիսում։ Շաբաթաթերթի խմբագիր-հրատարակիչը եղել է Հ․ Տեր-Աստվածատրյանցը։ Դիտակ շաբաթաթերթում տպագրվել են բանասիրական, բանախոսական և քնադատական հոդվածներ, պատմվածքներ ու բանաստեղծություններ, լուսաբանել մանկավարժական հարցեր։ Թերթում անդրադարձել են նաև Արևմտյան Հայաստանի քաղաքական վիճակին, հայ ազատագրական շարժմանը և հայկական հարցին, Կովկասի հայկական դպրոցներին, քննադատել կրթական հաստատություններում դասավանդման հին մեթոդները։ Տպագրել է գերմանացի հայագետ Արթուր Լայստի՝ հայ գրականության նոր շրջանին նվիրված «Հայկական բելետրիստիկա» ուսումնասիրությունը։

Ռուսական կայսրության հայկական թերթեր
Հայկական գրական պարբերականներ
Հայկական մանկավարժական պարբերականներ
Պարբերականներ այբբենական կարգով